“ม33เรารักกัน” เช็คสิทธิ รับเงิน 4,000 บ.-ยืนยันตัวตน ผ่านแอปฯ “เป๋าตัง” วันนี้วันแรก!
“ม33เรารักกัน” เช็คสิทธิ รับเงิน 4,000 บ.-ยืนยันตัวตน ผ่านแอปฯ “เป๋าตัง” วันนี้วันแรก!
“ม33เรารักกัน” เช็คสิทธิ รับเงิน 4,000 บ.-ยืนยันตัวตน ผ่านแอปฯ “เป๋าตัง” วันนี้วันแรก!
15 มี.ค. 2564

ผู้สื่อข่าวรายงานความคืบหน้าโครงการ “ม33เรารักกัน” สนับสนุนวงเงินสิทธิช่วยเหลือ ผู้ประกันตนประกันสังคม มาตรา 33 จำนวน 4,000 บาทต่อคน ซึ่งเปิดให้ลงทะเบียนผ่านทางเว็บไซต์ www.ม33เรารักกัน.com มาตั้งแต่วันที่ 21 ก.พ. – 7 มี.ค. ที่ผ่านมา
โดยระบุว่า วันนี้ (15 มี.ค.64)​ เป็นวันแรกที่เริ่มให้ผู้ลงทะเบียนตรวจสอบสิทธิผ่านทางเว็บไซต์ที่ได้มีการเพิ่มปุ่ม “ตรวจสอบสถานะผู้ได้รับสิทธิ” ให้ผู้ที่เคยลงทะเบียนเข้าไปเช็คสิทธิว่าจะได้รับเงินเยียวยาประกันสังคม 4,000 บาท หรือไม่ โดยสามารถเข้าไปตรวจสอบได้ตั้งแต่วันนี้เวลา 06.00 น.เป็นต้นไป

สำหรับวิธีตรวจสอบสถานะผู้ได้รับสิทธิ “ม33เรารักกัน” มีขั้นตอนดังนี้
– เข้าเว็บไซต์ www.ม33เรารักกัน.com  กดปุ่มตรวจสอบสถานะผู้ได้รับสิทธิ
– กรอกข้อมูลส่วนตัวเพื่อตรวจสอบสถานะ
– หมายเลขบัตรประชาชน 13 หลัก
– ชื่อ-นามสกุล
– วัน/เดือน/ปีเกิด

ตามด้วยกดปุ่มตรวจสอบสถานะ ระบบจะแสดงผลว่ามีสิทธิได้รับวงเงินเยียวยา 4,000 บาท จากโครงการ “ม.33 เรารักกัน” หรือไม่ หากตรวจสอบสิทธิแล้วพบว่า “ได้รับสิทธิ” ให้ทำการ “ยืนยันตัวตน” ผ่านแอปพลิเคชัน “เป๋าตัง” ส่วนผู้ที่ “ไม่ได้รับสิทธิ” สามารถยื่นขอทบทวนสิทธิ ได้ตั้งแต่วันนี้-28 มี.ค.64
ไทม์ไลน์การรับเงิน
รัฐจะเริ่มใช้จ่ายตั้งแต่วันที่ 22 มี.ค. 2564 เวลา 06.00น. เป็นต้นไป ซึ่งสามารถสะสมใช้ได้ถึงวันที่ 31 พฤษภาคม 2564
วันที่ 22 มีนาคม 2564 จำนวน 1,000 บาท
วันที่ 29 มีนาคม 2564 จำนวน 1,000 บาท
วันที่ 5 เมษายน 2564 จำนวน 1,000 บาท
วันที่ 12 เมษายน 2564 จำนวน 1,000 บาท

ทั้งนี้ ผู้ที่ได้รับสิทธิ์จะสามารถใช้วงเงินได้ถึงเดือน พฤษภาคมนี้เท่านั้น หากใช้สิทธิ์ไม่หมดไม่มีสิทธิ์ใช้เงินต่อ รวมไปถึงจะไม่สามารถเบิกเงินสดได้ ต้องนำไปใช้ผ่านระบบเพื่อชำระค่าสินค้า เครื่องดื่ม และอาหาร ค่าโดยสารรถจักรยานยนต์สาธารณะ รถยนต์รับจ้างบรรทุกคนโดยสารไม่เกินเจ็ดคน (TAXI – METER) และรถตู้โดยสารประจำทางที่จดทะเบียนถูกต้องตามกฎหมาย
รวมทั้งบริการต่าง ๆ ยกเว้นสลากกินแบ่งรัฐบาล เครื่องดื่มแอลกอฮอล์ บุหรี่ หรือยาสูบที่มีชื่อเรียกอย่างอื่น ในส่วนผู้ประกอบการ/ร้านค้าที่จะเข้าร่วมโครงการฯ ต้องไม่เป็นผู้ประกอบการ/ร้านค้า ที่เป็นนิติบุคคล โดยเป็นผู้ประกอบการ/ร้านค้า/บริการรายย่อยที่มีสถานประกอบการเป็นหลักแหล่งและตรวจสอบได้ หรือเป็นร้านค้าของกองทุนหมู่บ้านหรือกองทุนชุมชนเมืองหรือวิสาหกิจชุมชน
 